CELEX: 62016CN0238
Language: sk
Date: 2016-04-26 00:00:00
Title: Vec C-238/16: Návrh na začatie prejudiciálneho konania, ktorý podal Finanzgericht Münster (Nemecko) 26. apríla 2016 – X/Finanzamt I

19.9.2016   
            
            
               SK
            
            
               Úradný vestník Európskej únie
            
            
               C 343/18
            
         Návrh na začatie prejudiciálneho konania, ktorý podal Finanzgericht Münster (Nemecko) 26. apríla 2016 – X/Finanzamt I
   (Vec C-238/16)
   (2016/C 343/29)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Finanzgericht Münster
   
      Účastníci konania pred vnútroštátnym súdom
   
   
      Žalobkyňa: X
   
      Žalovaný: Finanzamt I
   
      Prejudiciálne otázky
   
   
               1.
            
            
               Má sa článok 132 ods. 1 písm. d) smernice 2006/112/ES (1) vykladať v tom zmysle, že dodanie ľudskej krvi zahŕňa aj dodanie krvnej plazmy, ktorá sa získava z ľudskej krvi?
            
         
               2.
            
            
               V prípade kladnej odpovede na prvú otázku: Platí to aj pre krvnú plazmu, ktorá nie je určená priamo na liečebné účely, ale výlučne na výrobu liekov?
            
         
               3.
            
            
               V prípade zápornej odpovede na druhú otázku: Je z hľadiska zatriedenia ako krvi rozhodujúci výlučne stanovený účel alebo aj teoreticky existujúca možnosť využitia krvnej plazmy?
            
         
               4.
            
            
               V prípade kladnej odpovede na prvú a druhú otázku: Vedie transakcia, ktorá je podľa článku 132 ods. 1 písm. d) smernice 2006/112/ES v členskom štáte oslobodená od dane z pridanej hodnoty, bez ohľadu na úpravu DPH uplatniteľnú v tretej krajine, k vylúčeniu odpočítania dane na vstupe podľa článku 168 tejto smernice aj v prípade, ak ide o dodanie na účely vývozu tovaru, pri ktorom možno uplatniť odpočítanie dane na vstupe podľa článku 169 písm. b) smernice 2006/112/ES v spojení s článkom 146 ods. 1 uvedenej smernice?
            
         
      (1)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1).